Da Hollande tiltrådte presidentembetet i 2012 var 61 % av velgerne tilfreds med ham. Populariteten falt deretter og i september 2012 ga under halvdelen av de spurte uttrykk for å være tilfreds med hans virke. 43 % uttrykte da tilfredshet. Tilfredsheten falt til 13 % i september 2014, Hollandes lavest målte oppslutning. Populariteten tok seg noe opp igjen, men lå ved slutten av presidentperioden på 22 % i april 2017. Emmanuel Macron etterfulgte Hollande i presidentembetet den 14. mai 2017.